Tre perioder var ikke nok, og den forlængede spilletid kunne heller ikke gøre det, da Aalborg Pirates tirsdag aften tog imod Herning Blue Fox i Gigantium i Aalborg. 0-0 blev resultatet efter den ordniære spilletid, og mens uafgjorte kampe ikke er et særsyn i ishockey, er det et særsyn, at de ender helt uden mål. Kampen måtte i forlænget spilletid, men heller ikke her kunne holdene lave det ene mål, der ville ende kampen, så spillerne kunne få sig et velfortjent bad. Først i straffeslagskonkurrencen viste et af holdene, at de faktisk kan lave mål, og til alt held for de lige over 2000 tilskuere var det hold Aalborg Pirates. På mål af Christopher Frederiksen og Peter Quenneville sikrede de nordjyske pirater sig sejren, for Herning-spillerne scorede hverken på det første eller det andet straffeslag, og således kunne kampen faktisk afgøres før straffeslagskonkurrencen var spillet til ende.

Opsummering:
Man måtte ud i straffeslag for at finde en vinder i kampen mellem Aalborg Pirates og Herning Blue Fox.